पॉलीथिन मिली तो दो दिन के लिए सीज होगी दुकान
यहां करें शिकायत
पेट्रोल पंप समेत सभी प्रतिष्ठानों पर बिकेंगे कपड़े के थैले
भास्कर अभियान केतहत पॉलीथन को लेकर प्रशासन सख्त
शहरको पॉलीथिन मुक्त बनाने के लिए अब प्रशासन सख्त हो गया है। कलेक्टर डॉ. रवि कुमार सुरपुर ने दो टूक शब्दों में कह दिया है कि हमने समझाइश बहुत कर ली। अब जिस दुकान या संस्थान पर प्लास्टिक की थैलियां मिलेंगी, उसे दो दिन के लिए बंद कर दिया जाएगा। उसके खिलाफ अब कानूनी कार्रवाई की जाएगी। राज्य सरकार ने इसे बैन किया हुआ है। इसका उपयोग अपराध की श्रेणी में आता है। वे शुक्रवार को टैगोर हाल में शहर की व्यापारिक संस्थाओं के प्रतिनिधियों से बात कर रहे थे।
बैठक में व्यापार महासंघ के सहित अन्य संगठनों के पदाधिकारियों ने अपने सुझाव भी दिए। प्रशासन को इस मामले में पूरा सहयोग करने का भरोसा भी दिलाया। महासंघ के अध्यक्ष क्रांति जैन ने सभी संस्थाओं को स्टीकर वितरण की बात कही तो कोटड़ी व्यापार संघ के आबिद कागजी ने प्रशासन की ओर से एक पत्र देने को कहा, जिसके आधार पर व्यापारियों को समझाया जाए। इस पर कलेक्टर ने सहमति दे दी। बैठक में राजेन्द्र सिंह चारण, राजेश डागा, राजेश जोशी, रमेश आहूजा, जितेन्द्र जैन, सुन्दर लाल, सुरजीत सिंह, गोविन्द लाल आदि उपस्थित रहे।
जारीरहेगा अभियान: कलेक्टरने कहा कि सरकार द्वारा प्लास्टिक कैरीबैग का उपयोग पूर्णतः प्रतिबंधित है। प्रशासन द्वारा निरंतर समझाइश जब्ती की कार्रवाई की जा रही है। प्लास्टिक कैरीबैग का उपयोग बंद करने के लिए प्रशासन द्वारा चलाया जा रहा अभियान आगे भी जारी रहेगा।
hin_Deva hin_Deva hin_Deva mag_Deva hin_Deva hin_Deva hin_Deva